b'\n_START_ARTICLE_\nEcotwin\n_START_PARAGRAPH_\nEcotwin var et studentprosjekt for \xc3\xa5 bygge en bil som skulle delta i Shell Eco-marathon Europa 2010. Gruppen bestod av 11 sivilingeni\xc3\xb8rstudenter fra Institutt for Matematiske realfag og teknologi (IMT) ved Universitetet for milj\xc3\xb8- og biovitenskap (UMB). Shell Eco-marathon er et milj\xc3\xb8bill\xc3\xb8p hvor hensikten er \xc3\xa5 kj\xc3\xb8re lengst mulig p\xc3\xa5 en energimengde tilsvarende en liter bensin og Ecotwin stiller i klassen UrbanConcept hvor de i tillegg til drivstoffeffektivitet konkurrerer innenfor blant annet design, sikkerhet og markedsf\xc3\xb8ring._NEWLINE_Det var f\xc3\xb8rste gang UMB stilte eget med eget lag, og de \xc3\xb8nsket \xc3\xa5 kjempe i toppen sammen med de andre norske deltagerne fra Norges teknisk-naturvitenskapelige universitet (NTNU) og H\xc3\xb8gskolen i \xc3\x98stfold (Hi\xc3\x98).'